Към 2021 г. има пет участия на фестивала на италианската песен в Санремо. Първото ѝ участие е на изданието през 2009 година с песента "Come foglie" („Като листа“), с която се класира на 2-ро място в категорията „Млади“. Участва повторно на следващото издание през 2010 г. – този път в категорията „Артисти“ и с песента "Ricomincio da qui" („Започвам отново оттук“), с която заема 5-о място на финала и е удостоена с наградата на критиката „Миа Мартини“. На изданието през 2013 година се явява с "E se poi" („И ако след това“) в категорията „Шампиони“ и се класира на 4-то място. Четвъртото ѝ участие е на изданието през 2015 година с "Adesso e qui (nostalgico presente)" („Тук и сега (носталгичен миг)“), с която се класира на 3-то място и е удостоена за втори път с наградата на критиката. Последното ѝ към момента участие е на изданието през 2021 година с песента "Ti piaci così" („Харесваш се така“), с която се класира на 15-о място.